52. schôdza NR SR - 6.deň - A. dopoludnia
Dátum: 2026-06-02
Poslanec: Mesterová, Zuzana (PS)
Druh vystúpenia: Vystúpenie v rozprave

Ďakujem za slovo, pán. No, páni poslanci hnutia Slovensko, ukľudnite sa. Už som vás chcel upozorniť, keď ste rušili vystúpenie pri faktickej poznámke pána poslanca Macáška. Takže chcem vás požiadať, ukľudnite sa, nech môže vystupovať pani poslankyňa, dobre? Ďakujem, pán predsedajúci. Verím, že aj vy ostanete kľudní počas môjho vystúpenia. Rokujeme tu. Lebo dotknem sa aj niektorých káuz, ktoré by vás mohli vyrušiť. Vládny rokujeme tu o vládnom návrhu zákona o prevencii kriminality a inej protispoločenskej činnosti, ktorého cieľom je zavedenie profesionalizácie a systematizácie preventívnych činností v Slovenskej republike boja proti kriminalite a proti spoločenskej činnosti. Myslím, že viac z dôvodovej správy čítať netreba, lebo ten, kto ju predkladá, nemôže toto myslieť vážne, už len súdim z toho, aká činnosť tu doteraz bola vykonávaná z dielne predkladateľa. Lebo predkladateľom tohto vládneho návrhu je Ministerstvo vnútra, teda minister vnútra Matúš Šutaj Eštok navrhuje prevenčný systém boja proti kriminalite. Ten Matúš Šutaj Eštok, za ktorého ministrovania bola totálne zlikvidovaná Národná NAKA, Úrad špeciálnej prokuratúry a všetky orgány, ktoré tu aktívne bojovali proti kriminalite. Ten Matúš Šutaj Eštok, ktorý protizákonne odstavil vyšetrovateľov kriminálnej činnosti, vyšetrovateľov korupčných káuz, závažnej protičlenkej činnosti a, keď mu to povedalo niekoľko súdov, keď vďaka tomu Slovenská republika zaplatí 100 000 € pokuty a on osobne zaplatí nejaké sankcie a satisfakciu týmto policajtom, tak sa postavil na tlačovku vlastnú a povedal, že môže mu to, neviem koľko súdov povedať, on to aj tak rešpektovať nebude. Tí policajti sa na svoje miesta nevrátia, kým on bude ministrom. Tak tento minister Matúš Šutaj Eštok teraz navrhuje prevenčný systém boja proti kriminalite. Tak, ak si tu vykrikujeme od rána, kto klame a ako klame, tak tento návrh zákona je tiež klamlivý, lebo ako môže človek, ktorý takto koná 2,5 roka, zároveň navrhovať prevenčný systém proti kriminalite, najlepším prevenčným systémom boja proti kriminalite bude, keď táto vláda odíde a čím skôr. To bude najlepší prevenčný systém proti kriminalite, lebo sa môžeme pozrieť, čo táto vláda za 2,5 roka schválila a nie je to len už také akože to, čo sa deje okolo kamiónu, ktorý brázdi Slovensko a rozdáva deťom cukríky, to je skôr taký smutný symbol tohto úpadku, ktorý priniesla táto vláda, ale dejú sa tu aj ďalšie vážne veci. Lebo táto vláda schválila zmeny trestných kódexov, ktoré idú naproti kriminalite, ktoré sú prokorupčné, ktoré vytvárajú priestor pre páchanie kriminality a nehovorím to len ja, nehovoria to len poslanci v opozícii, hovorí to generálny prokurátor. Hovorí to policajná prezidentka. Hovorí to dokonca Súdna rada. Hovoria to prokurátori, ktorí píšu verejné listy podpísané prokurátormi o tom, ako legislatívne zmeny tejto koalície paralyzujú a znemožňujú vyšetrovanie trestnej činnosti. A hovoria to aj medzinárodné inštitúcie. A napriek tomu minister Matúš Šutaj Eštok navrhuje boj proti kriminalite a nejaký prevenčný mechanizmus. No ťažko tento človek dokáže navrhnúť niečo, čo bude funkčné, keď jeho predchádzajúce kroky vlastne vytvorili priestor pre kriminalitu. Iba, že by to bol taký akože zvláštny prístup, že najprv vytvoríme väčšiu kriminalitu, aby sme potom mohli zaviesť boj preventívny proti kriminalite. Viete, to sú takí tí patologickí podpaľači, ktorí sú zároveň hasiči. Oni najprv niečo zapália, aby to potom prišli hasiť. Tak buď tu máme patologického kriminalistu, ktorý vytvára kriminalitu, aby ju prišiel hasiť, alebo pravda bude menej úsmevná, že je to len taký formálny pokus, kde v skutočnosti nejde o to, aby sa tu naozaj kriminalita riešila, lebo máme tu kauzu, bajnú kauzu Očistec, ktorá sa tiahne celým naším volebným obdobím. Bohužiaľ je to tak, lebo vždy v nejakej forme sa vráti do tohto pléna. Buď tu príde nejaký návrh zákona, ktorý v tejto kauze nejakým spôsobom zamieša karty, alebo tu niekto príde, kto touto kauzou argumentuje, alebo ju tu obhajuje. Naposledy včera už aj advokáti obžalovaní chodia do Národnej rady obhajovať, prečo niekto má ostať podpredsedom Národnej rady, aj keď je obžalovaný. Takže, čo v tejto kauze spôsobila táto vládna koalícia zmenami v trestných kódexoch. Rovno za mnou predsedajúci, ale je tam obžalovaný podpredseda Národnej rady, je obžalovaný zo šiestich závažných skutkov korupcie, založenia, zosnovania, podporovania zločineckej skupiny. To, ako sa zhodneme, je určite veľmi vážna kriminálna činnosť, ak by to bola pravda, a teda preventívny systém boja proti kriminalite by mal pamätať aj na takéto prípady. No a táto vládna koalícia zmenami v trestných kódexoch spôsobila, že napríklad obžalovanému podpredsedovi v dvoch skutkoch hrozí významne nižší trest, ak by sa tieto skutky potvrdili, ako mu hrozil pred novelizáciami, ktoré schválila táto vládna koalícia. A zneužívanie právomoci verejného činiteľa, tam dokonca po novom mu už väzenie ani nehrozí. Už mu hrozí len probačný dohľad. Tak ja neviem, kolegovia, kolegyne, ale mne sa úplne nezdá, že toto je boj proti kriminalite. Ak niekto za tak vážne skutky pred novelou mal byť postihnutý prísnejším trestom a po novele má značne nižší trest, tak potom to asi nie je boj proti kriminalite. Alebo zníženie premlčacích dôb, veď my máme množstvo ľudí, ktorí sa dostali spod trestného stíhania len vďaka tomu, že nastalo premlčanie na základe zmeny zákona. A viete, potom tu poviete, že tento spevák bol obvinený z drogovej činnosti a pán Macášek sa tak diví, že no ale veď ho pustili. No pustili ho, lebo konalo sa podľa § 363. A viete, to je tak, že keď dlhodobo zasahujete do trestných konaní a skončia predčasne bez toho, aby o nich rozhodol súd, bez toho, aby naozaj verejnosť vedela, čo sa stane, len sa takto procesne zasiahne a vlastne nikto nevie, čo sa stalo, tak potom aj tá dôvera voči tej osobe je vo verejnosti znížená. Toto sú zásahy do trestných konaní, že vy nielen, že znižujete reálne vyšetrovanie trestnej činnosti, ale vy týmito zásahmi aj všeobecnú nedôveru voči systému posilňujete. Aj tí konkrétni ľudia už potom nikdy nemôžu mať objektívne dobré meno v spoločnosti, lebo nikdy nie je jasne povedané, čo sa vlastne stalo. A ja sa pýtam, prečo? Veď, keď sa nič nestalo, tak najlepšie aj pre tých obžalovaných je, keď jasne to povie súd v rozsudku, kde to jasne popíše, kde povie, tu sú tieto dôkazy, ktoré jednoznačne preukazujú, že napríklad tento pán Randy nebol drogový dealer. A nemuseli by sme tu tri dni rozprávať o tom, že možno bol, nebol, premiér hovorí, že bol, on hovorí, že nebol, no však, čo iné by mal povedať. Je tu celý a do toho tento človek robí prevenciu proti kriminalite, tak buď si lepšie vyberajte aktérov pre tieto performance, ktoré robíte. Díler. A nemuseli by sme tu tri dni rozprávať o tom, že možno bol, nebol. Premiér hovorí, že bol. On hovorí, že nebol. No však, čo iné by mal povedať. Je tu celý a do toho tento človek robí prevenciu proti kriminalite, tak buď si lepšie vyberajte aktérov pre tieto performance, ktoré robíte, alebo potom nechajte konať tie orgány činné v trestnom konaní, lebo čím viac takýchto zásahov, tým viac tu budete mať ľudí, ktorí... To je taká štrindbergová mačka. Aj sú, aj nie sú. Nikto nevie, lebo nikdy ten proces neskončí, nikdy sa nedozvieme skutočnú pravdu. A to je tiež jeden z vážnych problémov. Lebo ako my chceme bojovať proti kriminalite a zároveň tu schvaľovať zákony, ktoré idú jej naproti? To sa... To nejde. Preto Matúš Eštok už dávno nemal byť ministrom. Nielen kvôli tomuto. Je taká čerešnička na torte, niekedy úsmevná, niekedy na zaplakanie, ale práve pre tie kroky predtým, lebo čokoľvek, čokoľvek on už predloží ako minister do pléna Národnej rady, a zhodou okolností to môže konkrétne myslieť aj dobre, môže to byť aj dobrá vec, tak tie kroky predtým, ktoré robil, ho diskvalifikujú. Lebo on už nemá všeobecnú dôveru, že koná vo verejnom záujme, že jeho záujmom je naozaj bojovať s kriminalitou, keď krokmi predtým aktívne bojoval pro kriminalitu. Niekedy treba vedieť aj kedy skončiť práve pre dobro veci, lebo to už neodčiníte. To by sa tu musel postaviť, musel by povedať, že doterajšie kroky ho mrzia, že on tak prešiel nejakou sebareflexiou. A už si uvedomil, naučil sa a teraz už naozaj chce konať vo verejnom záujme. Uznajte, toto nie je realita, toto je taká akože utópia. A máme tu zároveň na tejto schôdzi aj iný vládny návrh. Z dielne Borisa Suska. Tretí pokus zmeny inštitútu kajúcnikov. Tak, keď návrh zákona z dielne Matúša Šutu je preventívny proti kriminalite, tak návrh zákona z dielne Borisa Suska je teda značne prokriminálny. A je to tretí pokus. Tretí pokus tejto vládnej koalície zasiahnuť do trestných konaní, zasiahnuť do právomoci súdov, do vykonávania dôkazov a v neposlednom rade zasiahnuť do toho, aby sa tu riadne a hlavne efektívne mohla vyšetrovať trestná činnosť. O treťom pokuse zásahu do kajúcnikov povedal generálny prokurátor toto: Oslabí záväzok štátu účinne vyšetrovať závažnú trestnú činnosť, najmä korupciu, zločinecké skupiny, úkladné vraždy a spáchanie terorizmu. Zhodou okolností dve z toho triafajú kauzu Očistec. Zločinecké skupiny a korupcia. Tak ako? Ako sa vám dá veriť, že vy tu chcete naozaj s dobrým úmyslom bojovať proti kriminalite, keď v jednej schôdzi dva vládne návrhy absolútne idú proti sebe? Tak jedným idete preventívne konať. To je také, viete, vytvoríme prevenčný systém, aby sa mali kde minúť peniaze. Lebo aj pán Macák, aj pani poslankyňa Čávová, ja veľmi oceňujem, že ste verejne povedali, že nesúhlasíte s tým, akí ľudia vykonávajú prevenciu proti kriminalite voči deťom. Lenže tam sa minie štvrť milióna. A kto? Kto ponesie zodpovednosť za to, kde sa míňajú verejné zdroje, na aké vystúpenia sa míňajú verejné zdroje? Nikto. Proste kamión prejde krížom-krážom po Slovensku, vybavené. A zároveň Národná rada bude o niekoľko dní rokovať o vládnom návrhu, ktorý kritizuje generálny prokurátor, Súdna rada, advokáti, všeobecne prokurátori, celá odborná verejnosť, tretí pokus, dva zastavil Ústavný súd. Tak ako bojujeme proti tej kriminalite? A spomeňme si ešte, lebo to spolu súvisí aj s tou činnosťou Matúša Šuta a ŠTK na rušenie úradu na ochranu oznamovateľov. Ten sa nezrušil len vďaka tomu, že Ústavný súd na náš podnet zasiahol a vy ste nemohli čakať, tak ste zrušili zrušenie, lebo už Európska komisia vám hrozila, že za to budú zastavené eurofondy alebo začne proti nám nejaké konanie. A namiesto toho, aby tu bola prijatá nejaká sebareflexia, tak mne pán Bartek v relácii povie: „My sa ešte k tomu vrátime. To je naša priorita, zrušiť tento úrad na ochranu oznamovateľov.“ Škoda, že nie sú prioritou prorastové opatrenia, tie sme tu ešte nevideli. Tretí pokus zmeny kajúcnikov, ale prorastové opatrenia tu ešte neboli. Tak potom to tu tak aj vyzerá, kolegovia a kolegyne, že vám neveríme, lebo proste všetky kroky predtým, aj tie, ktoré robíte popri tom dobrom úmysle, proste sú v rozpore s tým dobrým úmyslom, ktorý sa nám tu snažíte prezentovať a snažíte sa nás presvedčiť, že vy naozaj idete chrániť deti, občanov pred kriminalitou. No ťažko. Ťažko, keď vytvárate všetky kroky na to, aby tu kriminalita prekvitala. Veď si spomeňme na tie krádeže v obchodoch, ktoré tu boli a ktoré sú dodnes nevyšetrené, aj budú nevyšetrené, lebo ste oslabili systém a takýchto príkladov budeme mať mnoho. Preto už akokoľvek, čokoľvek tu predložíte, už tomu čím ďalej, tým viac bude veriť menej ľudí, my už tomu veriť nebudeme. Preto vravím, že najlepší prevenčný systém proti kriminalite by bol, keby ste odišli. Ďakujem.